- Ուորլիքը մինչ այդ էլ ամիսներ շարունակ ինչ-որ հայտարարություններ էր անում: Ի վերջո բոլոր խոսակցությունները հանգեցին նրան, որ այս ամեն ինչը կապված է միջազգային նոր իրավիճակի, ուկրաինական խնդիրների, Ռուսաստան-Արևմուտք հարաբերությունների հետ: Արդեն սկսել են բացահայտ խոսել դրա մասին և փորձում են ինչ-որ առաջարկներ անել` Ղարաբաղյան հիմնախնդրով հետաքրքրված բոլոր շրջանակներին: Ըստ էության, ինչպես ասում են, բոլորին հիշեցրել են միջազգային հարաբերություններում խաղի կանոնները: Ուորլիքը ցույց է տալիս երեք ճանապարհ. բանակցություններով փոխզիջումներ, անընդունելի ստատուս քվո և պատերազմ: Բայց նկատենք, որ այդ նույն ժամանակահատվածում Միացյալ Նահանգները ցույց տվեց չորրորդ ճանապարհը, երբ Կալիֆոռնիան ճանաչեց ԼՂՀ անկախությունը: Այս պարագայում խնդիրը միայն ճանաչման իրավական կողմը չի: Իրավական նշանակությունը կարող է նաև մեծ չլինել, որովհետև Կալիֆոռնիան անկախ պետություն չի: Բայց այստեղ գործ ունենք մեծ տերության` ԱՄՆ-ի քաղաքականության հետ: Նույն օրերին որևէ նահանգի կողմից ԼՂՀ ճանաչումը նույնպես բոլորին հասցեագրված «մեսիջ» է: Ուշադրություն դարձնենք` այդ ընթացքում նաև խոսվել է ԼՂՀ` Սարսանգի ջրամբարի ջրային ռեսուրսները Ադրբեջանի և Ղարաբաղի կողմից համատեղ օգտագործելու մասին: Այսինքն, ճանապարհներից մեկն էլ դա է: